EkBass/fiwiki-20250220-pages-articles huggingface dataset:
Remington 700

Remington 700 on Remington Armsin vuodesta 1962 valmistama pulttilukkokiväärisarjahttp://www.remington.com/library/history/firearm_models/centerfire/model_700.asp . ==Mallit== Remington 700 on valmistettu useana eri mallina sekä siviili-, poliisi- että sotilaskäyttöön. ===Model 700 -siviiliversiot=== Model 700:n versioita siviilikäyttöön ovat muun muassa: *Model 700 *Model 700ADL *Model 700BDL *Model 700CDL *Model 700 Safari ===Malli 700P -poliisiversiot=== 700P:stä on kaksi normaaliversiota: tavallinen 700P ja 700P Light Tactical Rifle (LTR). Molemmat kiväärit tulevat Tactical Weapons System (TWS) -pakettina, jossa on kiikaritähtäin, haaratuki ja kuljetuslaukku. Noin 90 % Yhdysvaltojen poliisin tarkka-ampujakivääreistä pohjautuu Model 700:aan. ===Model 700 -sotilasversiot=== Yhdysvaltain maavoimien M24 Sniper Weapon System ja Yhdysvaltain merijalkaväen M40-tarkkuuskiväärit on rakennettu Remington Model 700:n pohjalta. ==Lähteet== == Aiheesta muualla == American Rifleman: Exploded View: Remington Model 700 Luokka:Tarkkuuskiväärit
Karttunen Kollektiv

Karttunen Kollektiv oli vuonna 2008 perustettu nykytanssin ryhmittymä. Ryhmän taiteellisena johtajana toimi tanssija-koreografi Jyrki Karttunen. Karttunen Kollektiv tuotti yhden kantaesityksen vuodessa sekä kiersi repertoaariohjelmistolla Suomessa ja ulkomailla. Karttunen Kollektivin mukaan vain olemalla taiteessa mahdollisimman paikallinen ja henkilökohtainen, on mahdollista saavuttaa myös laajaa, aidosti kansainvälistä kiinnostavuutta. Ryhmä lopetti toimintansa 2013 Jyrki Karttusen siirryttyä Helsingin kaupunginteatterin ja Helsinki Dance Companyn palvelukseen. ==Teoksia== * Jeminan monta elämää 2012 * 100 tapaa nauraa 2012 (yhteistuotanto Helsinki Dance Companyn kanssa) * Lacrimae 2012 * Bad Body Doubles, 2010 * Days of Disco, 2009 * Situation Room, 2008 * My imaginary friend is with me, 2007 ==Lähteet== ==Aiheesta muualla== *Karttunen Kollektiv Luokka:Suomalaiset tanssiryhmät Luokka:Suomalaiset tanssiteatterit Luokka:Nykytanssiryhmät
Institute of Astronomy

Institute of Astronomy on suurin kolmesta Cambridgen yliopiston tähtitieteeseen keskittyvästä laitoksesta. Laitoksen tutkimusala on vaihtelevaa ja sisältää esimerkiksi tähtien, galaksien ja aktiivisten galaksien tutkimista. Laitoksen historian voidaan katsoa alkavan vuodesta 1972, vaikkakin se sisältää myös joukon vanhempia ja siihen yhdistettyjä laitoksia: * The University Observatory, perustettu 1823. * The Solar Physics Observatory, aloitti Cambridgessa 1912. * The Institute of Theoretical Astronomy, Fred Hoylen perustama 1967. == Merkittäviä jäseniä == === Nykyisiä jäseniä === Nykyisistä jäsenistä merkittäviä ovat esimerkiksi: * George Efstathiou * Andrew Fabian * Gerry Gilmore * Robert Kennicutt * Donald Lynden- Bell * Martin Rees === Entisiä jäseniä === Laitoksen historiasta löytyy useita merkittäviä tieteilijöitä. Institute of Astronomyssä ja siihen yhdistetyissä laitoksissa ovat työskennelleet muun muassa: * George Airy * Arthur Eddington * Richard Ellis * Fred Hoyle * Harold Jeffreys * Jeremiah Ostriker Luokka:Cambridgen yliopisto
Brian Fair

Brian Fair (6. joulukuuta 1976) on yhdysvaltalainen muusikko Massachusettsista, parhaiten hänet tunnetaan Shadows Fallin laulajana. Laulun lisäksi hän myös soittaa kitaraa ja rumpuja. ==Historia== Brian Fairin ensimmäinen yhtye Overcast aloitti elokuussa 1991. Fair oli hetken laulajana, Scott McCooe ja Pete Cortese soittivat kitaraa, Mike D'Antonio soitti bassoa, ja Jay Fitzgerald soitti rumpuja. Overcastin, "Bleed Into One", julkaistiin 1992. "Expectational Dilution", julkaistiin 1994. Heidän viimeinen albuminsa "Fight Ambition To Kill" julkaistiin 1997. Yhtye hajosi vuonna 1998. ==Tyylilajit== Thrash Metal, Death Metal, Metalcore, Space Rock ==Diskografia (Overcast)== *Bleed Into One (1992, Exchange Records) *Expectational Dilution (1994, Endless Fight Records) *Reissued on Edison Recordings without bonus track, and includes remastered Bleed Into One'' *Stirring The Killer (1995, Inner Rage Records) *Overcast/Arise split 7" (1996, Moo Cow Records 015) *Begging For Indifference EP/CD (1996, Edison Recordings) *CD version contains the Stirring The Killer'' *Fight Ambition To Kill (1997, Edison Recordings) ==Diskografia (Shadows Fall)== * Somber Eyes to the Sky (1998) * Of One Blood (2000) * Deadworld (2001) * Fear Will Drag You Down" (2002) * The Art of Balance (2002) * The War Within (2004) * Fallout from the War (2006) * Threads of life (2007) * Retribution (2009) Luokka:Yhdysvaltalaiset laulajat
Anambra

Anambra on yksi Nigerian 36 osavaltiosta. Se sijaitsee maan eteläosassa. Anambran pinta-ala on 4 844 neliökilometriä. Vuoden 2006 väestönlaskennan alustavien tulosten mukaan Anambrassa oli 4 182 032 asukasta. Anambra on siis yksi Nigerian tiheimmin asuituista osavaltioista. Suurin etninen ryhmä on igbot. Osavalttio pohjoisosa on ruohotasankoa, etelässä kasvaa trooppista sademetsää. Anambran pääkaupunki on Awka. Toinen suuri kaupunki on Onitshan jokisatama Niger-joen varrella. == Lähteet == == Aiheesta muualla == Luokka:Nigerian osavaltiot
Riku Immonen

Riku Immonen (s. 5. elokuuta 1972 Helsinki) on suomalainen tanssija ja koreografi. Immonen on toiminut tanssijana jo kahdenkymmenen vuoden ajan. Tänä aikana hän on tanssinut yli neljässäkymmenessä nykytanssiteoksessa sekä noin kahdessakymmenessä teatteri-, musikaali- tai oopperaproduktiossa. Immonen on myös yksi vuonna 2002 perustetun Tanssiryhmä Täpinän perustajajäsenistä. Marraskuussa 2013 Immonen palkittiin 15 000 euron arvoisella lastenkulttuurin valtionpalkinnolla. Palkintoperusteissa Immosen vahvuutena pidettiin hänen taitoaan käyttää laajaa tanssintuntemustaan hyväksi lapsille suunnatuissa esityksissä. ==Koreografioita== *1998 Pluus *1999 Risa *2000 Riikkuma *2003 Jaloista viis, käsistä kuus *2003 Katiska *2003 Vii, kuu, see, kaa *2004 Ähäkutti *2005 Elävät kuvat *2007 Liikemiehet *2007 Turhat tärkeät asiat *2008 SamMacho *2009 Ankkalampi, tilaustyö Rimpparemmi *2009 Autoillen *2011 Kiljuset, tilaustyö Tanssiteatteri Hurjaruuth *2011 MÄ JA NIKO Helsingin Juhlaviikot ==Kiinnitykset== * 1999–2001 Tanssiteatteri Hurjaruuth ==Apurahat== *2005 Suomen Kulttuurirahasto 1-vuotinen taiteilija-apuraha *2006 Helsingin Kaupungin taiteilija-apuraha *2007 Uudenmaan Rahasto 1-vuotinen taiteilija-apuraha *2008 Valtion 1/2-vuotinen taiteilija-apuraha *2009 Valtion 5-vuotinen taiteilija-apuraha ==Lähteet== ==Aiheesta muualla== * Riku Immosen kotisivut * Riku Immonen Suomalaisen tanssin tietokannassa Luokka:Suomalaiset nykytanssijat Luokka:Suomalaiset koreografit Luokka:Vuonna 1972 syntyneet Luokka:Elävät henkilöt
Valeakaasia

Valeakaasia eli valkovaleakaasia (Robinia pseudoacacia) on puuvartinen kasvi hernekasvien heimossa. Se on alkujaan lähtöisin Yhdysvaltojen itäosista, mutta sitä on istutettu myös muualle lauhkeaan Pohjois-Amerikkaan, Eurooppaan ja Aasiaan. == Ulkonäkö == thumb|left|200px|Bielsko-Białaan Etelä-Puolaan istutettu valeakaasia. Valeakaasia on keskikokoinen lehtipuu, joka voi kasvaa hyvällä alustalla 30 metriä korkeaksi. Normaalisti puiden korkeus jää 12–18 metriin. Kaarna on paksua, ja se on syvillä uurteilla. Valeakaasialla on lyhyt runko, joka haarautuu melko nopeasti oksiksi. Aikuiset puut ovat tummanharmaita tai ruskeahkoja. Valeakaasian tummanvihreät lehdet ovat keskimäärin 30 senttimetriä pitkiä ja niissä on myös pienempiä ovaalinmuotoisia lehdyköitä. Syksyisin lehdet kuivuvat ja muuttuvat ruskeiksi ennen kuin putoavat. Kasvin kukat puhkeavat keväällä. Kermanvalkeat kukat ovat keskittyneet 20 senttimetriä pitkiin terttuihin. Näihin tulee syksyllä 10 senttimetriä pitkiä hedelmiä, jotka muistuttavat litteitä herneenpalkoja. thumb|Robinia pseudoacacia == Levinneisyys == Valeakaasian alkuperäinen levinneisyysalue kattoi itäisen osan Yhdysvaltoja. Sitä on kuitenkin istutettu kaikkialle Yhdysvaltoihin. Lisäksi sitä on istutettu myös paikoin Euroopassa ja Aasiassa. == Elinympäristö == Valeakaasia kasvaa monissa erilaisissa ympäristöissä. Parhaiten se viihtyy hedelmällisessä ja kosteassa kalkkikivijohdannaisessa maastossa. Valeakaasiat eivät viihdy erityisen kuivilla tai märillä alueilla, vaikka kestävätkin jonkun verran tulvimista. Maaperän happamuus voi vaihdella pH-arvojen 4,6 ja 8,2 välillä. Appalakien kosteilla itärinteillä valeakaasioita kasvaa alle 1 040 metrissä, mutta Great Smoky Mountains -vuoriston rinteillä valeakaasioita tapaa 1 620 metrissä asti. == Lähteet == == Aiheesta muualla == *Laji.fi: valkovaleakaasia (Robinia pseudoacacia) *ITIS: Robinia pseudoacacia *United States Department of Agriculture (USDA): Robinia pseudoacacia *Flora of China: Robinia pseudoacacia *Dr. Duke's Phytochemical and Ethnobotanical Databases: Robinia pseudoacacia *Pherobase: Floral volatiles of Robinia pseudoacacia Luokka:58.41 Puut, pensaat Luokka:Hernekasvit Luokka:Puut
Hintertux

Hintertux on jäätikkö, jonka nimi tulee pienestä kylästä jäätikön juurella. Hintertux sijaitsee Zillertalin laaksossa Tirolissa, Itävallassa. Jäätikön korkein kohta on 3476 metriä merenpinnan yläpuolella. == Talviurheilukeskus == Hintertux tarjoaa ympäri vuoden mahdollisuuden lasketteluun. Korkein hissi vie 3250 metrin korkeuteen. Kesällä hiihtoalue alkaa 2 600 metrin korkeudesta. Hintertux on osa laajaa Zillertalin hiihtoaluetta, missä hoidettuja rinteitä on 245 kilometriä. Myös alempana laaksossa sijaitsevasta Mayrhofenista pääsee mäkeen. Suomalainen alppihiihtäjä Sara Mustonen kuoli Hintertuxilla vuonna 1979. == Lähteet == == Aiheesta muualla == Luokka:Itävallan jäätiköt Luokka:Itävallan talviurheilukeskukset Luokka:Tiroli
United European Car Carriers

United European Car Carriers (UECC) on norjalainen merikuljetusyritys. Yrityksen päätoimistot sijaitsevat Norjan Grimstadissa ja Oslossa. Lisäksi yrityksellä on toimistot muun muassa Lontoossa, Hampurissa, Pariisissa, Madridissa ja Pireuksessa. Henkilökuntaa UECC:lla on 800. United European Car Carriers kuljettaa vuodessa yli 2,2 miljoonaa autoa ja ro-ro-yksikköä 28 aluksellaan. United European Car Carriers omistaa osia japanilaisesta Nippon Yusen Kabushiki Kaishasta (NYK) ja ruotsalaisesta Wallenius Linesista. == Laivasto == *M/S Autostar *M/S Autosky *M/S Autosun *M/S Autopremier *M/S Autoprestige *M/S Autopride *M/S Autoprogress *M/S Autoracer *M/S Autorunner *M/S Montlhery *M/S Le Castellet *M/S Autotransporter *M/S Autoline *M/S Autocarrier *M/S Autoroute *M/S Auto Baltic *M/S Auto Bay *M/S Auto Bank *M/S Setubal *M/S Aegean Breeze *M/S Arabian Breeze *M/S Asian Breeze *M/S Baltic Breeze *M/S Nobleza *M/S Yohjin *M/S Rita Del Mar *M/S Pelander *M/S Salzgitter *M/S Ella J *M/S Velasquez *M/S Cervantes == Lähteet == == Aiheesta muualla == *Yhtiön kotisivut Luokka:Norjalaiset varustamot
Hack and slash

Hack and slash tarkoittaa toimintaroolipelien pelityyppiä tai pelitapaa. Kummassakin tapauksessa kyseessä on pelaaminen, joka perustuu vihollisten tappamiseen lähitaistelussa, eikä niinkään juonen käänteisiin tai hahmonkehitykseen. Termi on lähtöisin laudalla tai pöydällä pelattavista "kynä ja paperi" -roolipeleistä. Alun perin termillä viitattiin pelikampanjan tyyliin ja termiä käytettiin ensi kerran 1980-luvulla D&D; Dragon Magazine -lehden artikkelissa. Videopeleissä termillä viitattiin aluksi beat ’em up -tyylisiin toimintapeleihin, joissa hahmoilla oli käytössä aseita pelkkien nyrkkien sijaan. Esimerkkejä näistä peleistä ovat Golden Axe ja Final Fight. Myöhemmin termi tuli tunnetuksi lajityyppinä isometristä kuvakulmaa käyttävien pelien yhteydessä kuten Diablo ja Divine Divinity. Tunnettuja esimerkkejä hack and slash -tyyppisistä peleistä ovat Diablo-sarja ja Dungeon Siege. Myös monet mudit, erityisesti LPMud- ja DikuMUD-lajityyppien edustajat, ovat usein hyvin hack and slash -henkisiä. Tunnetuimpia hack and slash -pelejä ovat Devil May Cry -sarja, Dynasty Warriors -sarja ja God of War -sarja. Muita esimerkkejä ovat esimerkiksi Ninja Gaiden -sarja ja Darksiders -sarja. Eniten pelattavia hahmoja tämän lajityypin pelissä on Koei Tecmon pelissä Warriors Orochi 4, jossa on 170 hahmoa Dynasty Warriors ja Samurai Warriors -sarjoista. == Lähteet == Luokka:Videopelien lajityypit Luokka:Englanninkieliset sanat ja sanonnat
Kukkahattutäti

Kukkahattutäti on pilkkanimi, jolla viitataan henkilöön – usein naispuoliseen – joka pilkkaajan mielestä osallistuu julkiseen keskusteluun jakelemalla muille moralistisia, yleensä naiiveja neuvoja. Nimitys kukkahattutäti juontuu moraalia tiukasti vartioivien entisajan amerikkalaisten hienostorouvien päähinetyylistä. Toimittaja Saska Saarikosken mukaan kukkahattutädillä ”tarkoitetaan hyväntahtoisen hölmöä naista (tai joskus miestäkin), joka opettaa muille, miten tulee elää”. Esimerkkeinä kukkahattutädeiksi nimitellyistä hän mainitsee Tarja Halosen ja Astrid Thorsin. Toimittaja Ilkka Mattilan mukaan kukkahattutädeiksi kutsutaan verkkokeskusteluissa muun muassa rasististen purkausten arvostelijoita, eläinsuojelijoita, joukkoliikenteen kannattajia sekä yleisesti sosiaalialan työntekijöitä. Helmikuussa 2011 jääkiekkoseura KooKoon päävalmentaja Ismo Lehkonen sai lyhyen toimitsijakiellon nimitettyään Mestiksen vastaavia päättäjiä kukkahattutädeiksi. Paleface kutsuu itseään Luova tuho -albumillaan itseironisesti ”kukkahattudädiksi”. == Kukkahattutäti maahanmuuttokeskustelussa == Tutkijoiden Sundén ja Paasonen mukaan sukupuolittunut käsite “kukkahattutäti” ilmestyi maahanmuuttovastaisille foorumeille 2000-luvulla ilmaisemaan naiivia ja moralisoivaa asennetta maahanmuuttoon. Pääasiassa kukkahattutädit on yhdistetty kulttuurisen moninaisuuden, sukupuolten tasa-arvon ja sosiaalisen oikeudenmukaisuuden puolustamiseen. Kuten englanninkielisen maailman "sosiaalisen oikeudenmukaisuuden soturit" (SJW eli social justice warriors) kukkahattutädit vastustavat populistista ja nationalistista maahanmuuttovastaisuutta, toivottavat pakolaiset tervetulleeksi ja heiluttavat sateenkaarilippua.Sundėn & Paasonen 2018, s. 644 Sundén ja Paasonen näkevät negatiivisesti leimatussa käsitteessä yhteyden kriittistä diskurssianalyysia (CDA) edustavan Teun A. van Dijkin näkemykseen, jonka mukaan äärioikeistolaisen median todellisia vihan kohteita eivät ole mustat tai muut vähemmistöt, vaan heitä suojelevat antirasistit.van Dijk 1993, s. 262 == Katso myös == * suvakki == Lähteet == * * === Viitteet === == Aiheesta muualla == * Anna Amnell: Seksismiä ja ikärasismia kielessä: kukkahattutäti. Blogisisko 29.5.2006. * Jukka Hämäläinen: Kukkahattutäti – ja vieläpä ylpeä siitä! Helsingin uutiset 28.10.2011. * Riina Klemettinen: Kukkahattu kukkistelee. Kielikello 4/2013. Luokka:Kulttuurisosiologia Luokka:Haukkumasanat
Juha-Pekka Raeste

Juha-Pekka Raeste (s. 4. tammikuuta 1962Facebook) on suomalainen toimittaja, joka on näkyvimmin toiminut Helsingin Sanomien Nyt-liitteen perustajana ja ensimmäisenä esimiehenä 1995–2000 sekä Taloussanomien päätoimittajana marraskuusta 2007Taloussanomat keskittyy sähköisiin palveluihin - Juha-Pekka Raeste Taloussanomien päätoimittajaksi ja toimitusjohtajaksi toukokuuhun 2009. Hän on tunnettu myös Yle TV2:n Tuomio-ajankohtaisohjelman puolustusasianajajana. Kesäkuusta 2009 alkaen Raeste on toiminut Helsingin Sanomien politiikan toimittajana. Sittemmin työn paino on keskittynyt vahvasti talouteen. Raesteen ja Otso Kauton käsikirjoittama ja Kauton ohjaama, Molièren Saituriin perustuva näytelmä sai ensi-iltansa lokakuun 18. päivänä 2023 Tampereen työväen teatterin (TTT) suurella näyttämöllä. Hanke sai alkunsa, kun TTT:n teatterinjohtaja Kautto näki Raesteen esiintyvän HS:n Musta laatikko -teatteriesityksessä TTT:n lavalla kertomassa teknologiayhtiö Amazonista. Raeste kirjoitti 1980-luvun lopulla pakinoita Ylioppilaslehteen ja Helsingin Sanomien Kuukausiliitteeseen nimimerkillä Musta pää Pekka Nurmisen kanssa. Ennen Taloussanomien päätoimittajuutta hän oli Helsingin Sanomien taloustoimittaja. Koulutukseltaan Raeste on oikeustieteen kandidaatti Helsingin yliopistosta. Hän valmistui ylioppilaaksi Helsingin Suomalaisesta Yhteiskoulusta. == Lähteet == Luokka:Suomalaiset toimittajat Luokka:Suomalaiset juristit Luokka:Vuonna 1962 syntyneet Luokka:Elävät henkilöt Luokka:Suomalaiset politiikantoimittajat
Antti Einari Halonen

Antti Einari Halonen (s. 3. marraskuuta 1945 Mikkeli)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 175. on suomalainen teatteriohjaaja ja näyttelijä, kääntäjä, dramaturgi ja radiokuunnelmien ohjaaja ja käsikirjoittaja. Hän oli Suomen Kansallisteatterin ohjaaja 1992–1997 ja pääohjaaja 1998–2011.Taiteellinen henkilökunta. Suomen kansallisteatteri. Viitattu 27.2.2008. Pitkän uransa aikana Halonen on dramatisoinut ja ohjannut lukuisia näytelmiä, muun muassa William Shakespearen, Minna Canthin ja Arthur Millerin teoksia. Hän on ohjannut myös musikaaleja ja oopperoita, kuten Kurt Weillin ja Bertolt Brechtin Kolmen pennin oopperan ja yhteistyöohjauksia Jukka Kajavan kanssa. Lisäksi hän on käsikirjoittanut ja ohjannut radiokuunnelmia, joista tunnetuin on Mika Waltarin romaaniin perustuva Sinuhe. Halonen työskenteli Kouvolan teatterissa ohjaajana 1968–1970, freelanceohjaajana 1970–1979 ja 1984–1992 sekä Yleisradion teatteriosaston ohjaajana 1980–1983. Halonen on saanut Pohjoismaisen kuunnelmapalkinnon 1986, valtion tiedonjulkistamispalkinnon 1987 ja Eino Kalima -palkinnon 1996. Hän on näytellyt kahdessa elokuvassa, Puulinna ja Linna, joista jälkimmäisessä hän toimi myös apulaisohjaajana. Halosella oli homoseksuaalinen suhde kriitikko Jukka Kajavan kanssa 1960-luvun lopulta 1980-luvun puoliväliin. == Lähteet == == Aiheesta muualla == * Luokka:Suomalaiset teatteriohjaajat Luokka:Suomalaiset teatterinäyttelijät Luokka:Vuonna 1945 syntyneet Luokka:Elävät henkilöt
Pasi Toiviainen

thumb|250px|Pasi Toiviainen vuonna 2011. Pasi Toiviainen (s. 22. tammikuuta 1967 Espoo) on suomalainen tiedetoimittaja, tietokirjailija ja arkkitehti. Hän toimi vuosina 1998–2002 Creavideon Yle TV2:lle tuottamien Ympäristöuutisten toimittaja-juontajana. Vuodesta 2004 lähtien hän on työskennellyt Ylen tiedetoimituksessa. ==Elämä== Koulutukseltaan Toiviainen on yhdyskuntasuunnitteluun ja arkkitehtuurin historiaan syventynyt arkkitehti. Vuosina 1990–1995 hän työskenteli ekologiseen suunnitteluun erikoistuneessa Arkkitehtitoimisto Eratissa. Vuonna 1995 Toiviainen perusti kollegoidensa kanssa maisema-arkkitehtitoimisto Studio Terran, jossa hän toimi vuoteen 2002 asti. Uransa aikana Toiviainen on toiminut myös ilmastoasiantuntijana, luennoitsijana, tutkimusavustajana ja valokuvaajana sekä nuoruusvuosinaan sirkustaiteilijana ja tiskijukkana. Vuosina 1997–1998 hän toimi Helsingin kaupungin yleisten töiden lautakunnan varajäsenenä. Koulunkäyntinsä Toiviainen aloitti 1970-luvun puolivälissä Itä-Afrikassa, Dar es Salaamin kansainvälisessä koulussa Tansaniassa. Toiviainen on naimisissa ja yhden lapsen isä. Hänen harrastuksiinsa kuuluvat ilmastotiede, jalkapalloilu ja pyöräily. Sotilasarvoltaan hän on reservin vänrikki. Toiviainen on raportoinut ilmastonmuutokseen liittyvistä asioista yli 20 vuoden ajan. Hän on ohjannut palkitun elokuvan Venus-teoria vuonna 2004 ja kirjoittanut kirjan Ilmastonmuutos. Nyt. vuonna 2007. Hän oli vihreiden ehdokkaana vuoden 2009 europarlamenttivaaleissa, joissa sai 4 081 ääntä, sekä 2011 eduskuntavaaleissa saaden 606 ääntä Väitöskirjassaan Neroutta vai huijariutta? (2024) Toiviainen luo uuden kuvan tunnetusta arkkitehdistä Buckminster Fullerista. Hänen mukaansa Fullerin ideat olivat paljolti varastettuja.Timo Paukku, Väitöskirja: Ylistetty 1900-luvun arkkitehti ja visionääri olikin ”narsisti” ja ”huijari” Helsingin Sanomat 27.6.2024, viitattu 27.6.2024 == Teokset == * * Neroutta vai huijariutta? – Buckminster Fullerin elämän ja teosten psykobiografinen uudelleentulkinta, väitöskirja, Aalto-yliopisto 2024 == Elokuvat ja raportit == * Venus-teoria 2004 * Dokumentti: Suomalainen ilmastoherätys Pasi Toiviaisen ohjaama ilmastonmuutosta käsittelevä dokumentti Yleisradion ilmastonmuutos-teemaillassa 15.11.2007 * Katso lyhennelmä dokumentista (kesto 21min. 42s.) == Lähteet == == Aiheesta muualla == * Ilmastonmuutos.Nyt -blogi * Pasi Toiviaisen kotisivut * * Blogikirjoituksia: Kuumat paikat * Kirjan Ilmastonmuutos. Nyt. esittelysivu Luokka:Suomalaiset toimittajat Luokka:Vuonna 1967 syntyneet Luokka:Elävät henkilöt
Dalton (täsmennyssivu)

__NOTOC__ Dalton on nimi, jolla voidaan viitata seuraaviin asioihin: *dalton, molekyylimassan yksikkö *Daltonin osapainelaki *Daltonin veljekset, alkuperäisiin veljeksiin pohjautuvat veljekset Lucky Luke -sarjakuva- albumeissa *Daltonin veljekset, vuoden 2004 elokuva ==Henkilöitä== === Dalton sukunimenä === *Andy Dalton (s. 1987), yhdysvaltalainen amerikkalaisen jalkapallon pelaaja *Annie Dalton (s. 1948), englantilainen lasten- ja nuortenkirjailija *Audrey Dalton (s. 1934), irlantilais-yhdysvaltalainen televisio- ja elokuvanäyttelijä *Brett Dalton (s. 1983), yhdysvaltalainen näyttelijä *Hugh Dalton (1887–1962), brittiläinen poliitikko *John Dalton (1766–1844), englantilainen kemisti *John Dalton (s. 1943), brittiläinen basisti *Judy Dalton (s. 1937), yhdysvaltalainen tennispelaaja *Karen Dalton (1937–1993), yhdysvaltalainen folk- ja bluesmuusikko, laulaja ja lauluntekijä *Matt Dalton (s. 1986), kanadalainen jääkiekkomaalivahti *Roque Dalton (1935–1975), elsalvadorilainen runoilija *Timothy Dalton (s. 1946), englantilainen näyttelijä *Tony Dalton (s. 1975), meksikolais-yhdysvaltalainen näyttelijä *Daltonin veljekset, yhdysvaltalaisia lainsuojattomia 1800-luvun lopulla: ** Frank Dalton (1859–1887, ei rikollinen) ** Grat Dalton (1861–1892) ** Bill Dalton (1866–1894) ** Bob Dalton (1869–1892) ** Emmett Dalton (1871–1937) *Euran Daltonit eli Koistisen veljekset === Dalton etunimenä === *Dalton Grant (s. 1966), englantilainen korkeushyppääjä *Dalton Prout (s. 1990), kanadalainen jääkiekkoilija *Dalton Trumbo (1905–1976), yhdysvaltalainen elokuvakäsikirjoittaja ja kirjailija *Dalton Vigh (s. 1964), brasilialainen näyttelijä *Joseph Dalton Hooker (1817–1911), englantilainen botanisti ja tutkimusmatkailija === Kuvitteellisia henkilöitä === * Jack Dalton, televisiosarjassa Ihmemies MacGyver ==Maantiede== *Dalton, kaupunki Georgian osavaltiossa, Yhdysvalloissa *Dalton, kylä Israelissa Luokka:Luettelot henkilöistä sukunimen mukaan
Branko Oblak

Branko ("Brane") Oblak (s. 27. toukokuuta 1947 Ljubljana) on slovenialainen jalkapalloilija. Hän pelasi uransa aikana seuratasolla muun muassa Bundesliigan Schalke 04:ssä ja FC Bayern Münchenissä. Ljubljanassa syntynyt Oblak aloitti ammattilaisuransa Olimpija Ljubljanassa 1960-luvulla. Hän pelasi useaan otteeseen Jugoslavian jalkapallomaajoukkueessa; hän osallistui muun muassa maailmanmestaruuskilpailuihin 1974 ja Euroopan-mestaruuskilpailuihin 1976. Oblak oli Slovenian "vuoden miesurheilija" 1971, ja marraskuussa 2003 hänet valittiin maansa kaikkien aikojen jalkapalloilijaksi. Hän on peliuransa jälkeen luonut huomattavan uran valmentajana. == Lähteet == Luokka:Jugoslavialaiset jalkapalloilijat Luokka:Slovenialaiset jalkapalloilijat Luokka:Slovenialaiset jalkapallovalmentajat Luokka:Vuonna 1947 syntyneet Luokka:Elävät henkilöt
Vapauspuolue (Alankomaat)

Vapauspuolue (holl. Partij voor de Vrijheid) (PVV) on alankomaalainen kansallisliberaalinen puolue. Sitä johtaa Geert Wilders, joka oli puolueen edeltäjäryhmän Group Wildersin ainoa edustaja Alankomaiden parlamentissa. Puolue voitti yhdeksän paikkaa vuoden 2006 vaaleissa, mikä teki siitä parlamentin viidenneksi suurimman puolueen ja kolmanneksi suurimman oppositiopuolueen. Vuoden 2009 europarlamenttivaaleissa puolue sai toiseksi eniten paikkoja Alankomaissa, 4 paikkaa 25:stä. Vuoden 2010 parlamenttivaaleissa puolueen paikkamäärä nousi 9:stä 24:ään. Puolueella on yksi jäsen, Wilders itse, eikä se näin ole oikeutettu Alankomaiden puoluetukiin. Puolueen toiminta on täysin lahjoitusten varassa. ==Ideologia ja tavoitteet== PVV kannattaa puolueohjelmansa mukaan Alankomaiden senaatin lakkauttamista, puoluetukien poistamista vasemmistolaisilta puolueilta, rahoituksen lakkauttamista ilmastonmuutoksen torjuntaan pyrkiviltä projekteilta sekä päästöverojen lakkauttamista, tuulivoimasta luopumista, investointeja ydin- ja hiilivoimaan, kehitysavun lakkauttamista, kaikkien kansalaisten rekisteröimistä etnisen ryhmän perusteella, maahanmuuton voimakasta rajoittamista ja osittaista kieltämistä, islamin poistamista Alankomaiden yhteiskunnasta, sekä Euroopan unionin lakkauttamista tai Alankomaiden eroa siitä ja kaiken yhteistyön lopettamista.http://www.pvv.nl/images/stories/Webversie_VerkiezingsProgrammaPVV.pdf ==Vaalimenestys== ===Parlamenttivaalit=== Vuosi Edustajanpaikat Äänet Ääniosuus 2006 9 579 490 5,9% 2010 24 1 454 493 15,4% 2012 15 950 263 10,1% 2017 20 1 372 941 13,1% Election Resources on the Internet Viitattu 2.8.2017. ===Europarlamenttivaalit=== Vuosi Edustajanpaikat Äänet Ääniosuus 2009 4/25 772 746 17,0% 2014 4/26 633 114 13,3% ==Lähteet== == Aiheesta muualla == * Home page of Partij voor de Vrijheid Luokka:Alankomaiden puolueet Luokka:EU- kriittiset puolueet Luokka:Kansallisliberalismi Luokka:Konservatiivis- liberaalit puolueet Luokka:Oikeistopopulistiset puolueet Luokka:Nationalistiset puolueet Luokka:Äärioikeistolaiset puolueet
First Step

First Step on Faces-yhtyeen debyyttialbumi vuodelta 1970. == Kappaleet == # Wicked Messenger (B. Dylan) # Devotion (R. Lane) # Shake, Shudder (R. Lane, R. Wood) # Stone (R. Lane) # Around the Plynth (R. Stewart, R. Wood) # Flying (R. Lane, R. Stewart, R. Wood) # Pineapple and the Monkey (R. Wood) # Nobody Knows (R. Lane, R. Wood) # Looking Out the Window (K. Jones, I. McLagan) # Three Button Hand Me Down (I. McLagan, R. Stewart) Kappale Stone löytyy Ronnie Lanen esityksenä Pete Townshendin ensimmäiseltä soololevyltä Who Came First hieman muokattuna nimellä Evolution. ==Kokoonpano== * Kenney Jones – rummut * Ronnie Lane – basso, taustalaulu, kitara kappaleessa 4 * Ian McLagan – piano, hammond-urut * Ron Wood – kitara, taustalaulu, harppu kappaleessa 4, basso kappaleessa 10 * Rod Stewart – laulu, banjo kappaleessa 4 Luokka:Vuoden 1970 esikoisalbumit Luokka:Brittiläiset rockalbumit
Hiusvaha

Hiusvaha on hiusten muotoiluun käytettävä tuote. Hiusvahan koostumus voi olla valmistajasta riippuen kovaa ”vahamaista” tai paksua kermaista. Vaha eroaa hiusgeelistä siten, että se antaa pehmeämmän lopputuloksen, jota voi myös muotoilla helposti uudestaan. Hiusvahat antavat hiuksille luonnollisen näköistä tukea ja tuuheutta. Ne myös antavat vahasta riippuen hiukselle mattapinnan tai tuovat hiukseen kiiltoa. Luokka:Kosmetiikka Luokka:Kauneudenhoito Luokka:Hiukset ja:整髪料#ヘアワックス
Shirō Hashizume

Shirō Hashizume (; 20. syyskuuta 1928 Wakayama – 9. maaliskuuta 2023 Tokio) oli japanilainen uimari. Hän rikkoi miesten 1 500 metrin vapaauinnin maailmanennätyksen 16. elokuuta 1949, tosin ennätys rikottiin jo samana päivänä. Hashizume voitti 1 500 metrin vapaauinnin hopeaa vuoden 1952 kesäolympialaisissa Helsingissä. Hänet päihitti vain yhdysvaltalainen Ford Konno. Hashizume valmistui vuonna 1951 Japanin yliopiston lakitiedekunnasta. Hänet otettiin vuonna 1987 Shiju hoshō -ritarikuntaan, ja hänet kelpuutettiin vuonna 1992 International Swimming Hall of Fameen. ==Lähteet== * Luokka:Japanilaiset uimarit Luokka:Japanilaiset olympiamitalistit Luokka:Vuonna 1928 syntyneet Luokka:Vuonna 2023 kuolleet
Armand Emmanuel du Plessis de Richelieu

Armand Emmanuel Sophie Septemanie du Plessis, Richelieun herttua (25. syyskuuta 1766 – 17. toukokuuta 1822) oli merkittävä ranskalainen valtiomies Bourbon-suvun palattua valtaan Ranskan suuren vallankumouksen jälkeen. Vallankumouksen ja Napoleonin sotien aikana hän palveli Venäjän keisarillisessa armeijassa. Aleksanteri I nimitti hänet Odessan ja sitä ympäröivän alueen kenraalikuvernööriksi, ja hän kehitti Odessasta merkittävän satamakaupungin. Richelieu palasi Ranskaan vuonna 1814, mutta Napoleonin palattua Elbalta hän liittyi Venäjän joukkoihin Napoleonia vastaan. Hän toimi kahdesti Ranskan pääministerinä: 26. syyskuuta 1815 – 29. joulukuuta 1818 sekä 20. helmikuuta 1820 – 14. joulukuuta 1821. Richelieu nimitettiin Ranskan akatemiaan (L’Académie française) vuonna 1816. == Lähteet == ==Aiheesta muualla== * Richelieu, Armand Emmanuel du Plessis de Tietosanakirja. Osa 8, palsta 5. Tietosanakirja-osakeyhtiö 1916 Luokka:Ranskan pääministerit Luokka:Ranskan akatemian jäsenet Luokka:Ranskalaiset herttuat Luokka:Odessan historia Luokka:Vuonna 1766 syntyneet Luokka:Vuonna 1822 kuolleet
Ford Konno

Ford Hiroshi Konno (s. 1. tammikuuta 1933 Honolulu, Havaiji) on yhdysvaltalainen kilpauransa päättänyt uimari. 1950-luvulla kaksi olympiakultaa ja -hopeaa voittanut Konno nimettiin uinnin kansainväliseen Hall of Fameen vuonna 1972.http://www.ishof.org/honorees/alphabetical/HonorK.html == Uinti-ura == Vuoden 1952 kesäolympialaisissa Helsingissä Konno voitti kultaa 1 500 metrin vapaauinnissa ja 4 × 200 metrin vapaauintiviestissä. Lisäksi hän sai hopeamitalin 400 metrin vapaauinnista hävittyään 0,6 sekunnilla yllättäjälle, Ranskan Jean Boiteux'lle. Melbournen kesäolympialaisissa 1956 Konno voitti hopeaa 4 × 200 metrin vapaauintiviestissä. == Yksityiselämä == Opiskeltuaan high schoolissa Havaijilla Konno pääsi Ohio Staten yliopistoon. Valmistumisensa jälkeen hän työskenteli high school -opettajana ja valmentajana. Konno avioitui vuonna 1956 Helsingin kaksinkertaisen uinnin olympiapronssimitalistin Evelyn Kawamoton (1933–2017) kanssa.https://www.swimmingworldmagazine.com/news/1952-olympic-bronze- medalist-evelyn-toque-kawamoto-kono-passes-away/ == Lähteet == == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Elävät henkilöt
Who Came First

Who Came First on The Who-yhtyeen kärkihahmon Pete Townshendin ensimmäinen soololevy vuodelta 1972. Se sisältää joitakin kappaleita, joita The Whokin on levyttänyt, mutta levyä muutoin leimaa Meher Baban innoittama hengellisyys. == Kappaleet == Kaikki kappaleet säveltänyt Pete Townshend, ellei toisin mainittu. === A-puoli === # # # # === B-puoli === # * # # # # === Uusintapainoksen bonuskappaleet === # * # # # # # # # # == Kokoonpano == * Pete Townshend – laulu, kitara, kosketinsoitin, bassokitara, rummut, lyömäsoitin, huuliharppu (kappale "Day of Silence") * Ronnie Lane – laulu, kitara (kappale "Evolution") * Billy Nicholls – laulu, kitara (kappale "Forever's No Time at All") * Caleb Quaye – kitara, bassokitara, lyömäsoitin (kappale "Forever's No Time at All") == Arvostelut == * Allmusic: http://www.allmusic.com/album/who-came-first-mw0000092396 ==Lähteet== == Aiheesta muualla == * Who Came First discogs.com -sivustolla Luokka:Vuoden 1972 esikoisalbumit Luokka:Brittiläiset rockalbumit
James McLane

James Price McLane Jr. (13. syyskuuta 1930 Pittsburgh – 13. joulukuuta 2020) oli yhdysvaltalainen uimari. Hän voitti kaikkiaan neljä mitalia kaksissa kesäolympialaisissa, Lontoossa 1948 ja Helsingissä 1952. Lontoon olympialaisissa 1948 hän voitti olympiahopeaa 400 metrin vapaauinnissa ajalla 4.43,4 ja olympiakultaa 1 500 metrin vapaauinnissa ajalla 19.18,5. ==Lähteet== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1930 syntyneet Luokka:Vuonna 2020 kuolleet
Jack Hannah

Jack Hannah (13. tammikuuta 1913 – 11. kesäkuuta 1994) oli yhdysvaltalainen piirroselokuvien ohjaaja, animaattori ja käsikirjoittaja. Häntä pidetään elokuvien Aku Ankka -hahmon tärkeänä kehittäjänä siinä missä Carl Barks oli sarjakuvalehtien Akun kehittäjä. Hannah ohjasi Disneylle kaiken kaikkiaan yli sata piirroselokuvaa. 65 oli lyhytelokuvia, joista kahdeksan valittiin Oscar- ehdokkaiksi. Useimmissa niistä olivat tähtinä Aku Ankka, Tiku ja Taku sekä Humphrey-karhu. Disneyn lopetettua lyhytpiirrettyjen tuotannon Hannah työskenteli hetken aikaa Disneyland-antologiatelevisiosarjan uusien jaksojen ohjaajana, kunnes siirtyi Walter Lantzin studiolle tekemään Nakke Nakuttaja -elokuvia. == Lähteet == == Aiheesta muualla == * Luokka:Yhdysvaltalaiset animaattorit Luokka:Animaatio-ohjaajat Luokka:Vuonna 1913 syntyneet Luokka:Vuonna 1994 kuolleet
Anselmi Panda

Anselmi Panda () on Walter Lantzin tuottamien piirrettyjen elokuvien hahmo, josta kertovia elokuvia tehtiin vuosina 1939–1949. Se on ihmismäinen eläinhahmo, jonka väritys muistuttaa jättiläispandaa, mutta liikkeet ja vartalonmuoto Mikki Hiirtä. Nakke Nakuttaja oli aluksi Anselmi Panda -elokuvien sivuhenkilö, mutta pian Nakke siirtyi omien elokuviensa pääosaan. Anselmi Pandasta kertovia sarjakuvia on julkaistu Nakke-sarjakuvalehdessä. ==Aiheesta muualla== * Kuva Lantzin studion sivulla * Toonopedia Luokka:Animaatiohahmot Luokka:Kuvitteelliset karhut
Shigeru Mizuki

Shigeru Mizuki (; 8. maaliskuuta 1922 – 30. marraskuuta 2015) oli japanilainen mangaka. Hänen tunnetuin teoksensa on vuonna 1959 alkanut Gegege no Kitarō, joka esitteli kokonaan uusille sukupolville japanilaisen kansanperinteen henkiolennot, yōkait. Sakaiminatossa syntynyt Mizuki päätyi toisessa maailmansodassa armeijan mukana Uuden-Britannian saarelle Papua-Uuteen- Guineaan. Hän sairastui malariaan, menetti toisen kätensä ja joutui sotavangiksi. Sodan jälkeen hän työskenteli elokuvateatterissa ja kamishibai- esitysten kuvitusten piirtäjänä. Sarjakuvan pariin hän siirtyi monen muun kamishibai-piirtäjän tapaan 50-luvulla, kun televisio alkoi tehdä kamishibaista katoavaa kansanperinnettä. Mizukille on myönnetty useita palkintoja, kuten Kōdanshan mangapalkinto. Hänet on saanut myös Shiju hoshō -kunniamerkin. Hän on tehnyt mangan Adolf Hitlerin elämästä, ja hänen maalauksiaan on ollut näyttelyissä. == Lähteet == == Aiheesta muualla == * Luokka:Japanilaiset sarjakuvantekijät Luokka:Amputoidut henkilöt Luokka:Vuonna 1922 syntyneet Luokka:Vuonna 2015 kuolleet
John Marshall (uimari)

John Birnie Marshall (29. maaliskuuta 1930 – 31. tammikuuta 1957) oli australialainen uimari. Hän voitti vuoden 1948 kesäolympialaisissa Lontoossa hopeaa 1 500 metrin vapaauinnissa ajalla 19.31,3 ja pronssia 400 metrin vapaauinnissa ajalla 4.47,7. Marshall osallistui myös seuraaviin kesäolympialaisiin 1952 ja 1956, mutta jäi mitaleitta. Hänen elämänsä päättyi maaliikenneonnettomuuteen vain 26 vuoden iässä. ==Lähteet== Luokka:Australialaiset uimarit Luokka:Australialaiset olympiamitalistit Luokka:Vuonna 1930 syntyneet Luokka:Vuonna 1957 kuolleet
Akwa Ibom

Akwa Ibom on yksi Nigerian 36 osavaltiosta. Se sijaitsee Atlantin rannikolla maan kaakkoisosassa. Akwa Ibomin pinta-ala on 7 081 neliökilometriä. Vuoden 2006 väestönlaskennan alustavien tulosten mukaan Akwa Ibomissa oli noin 3 920 000 asukasta. enemmistö asukkaistaon kristittyjä. Akwa Ibomin pääkaupunki on Uyo. Se on satama- ja yliopistokaupunki. Eket on merkittävä öljyntuotannon keskus. Akwa Ibom on raakaöljyn ja -kaasuntuotantoaluetta. Kuitenkaan öljyn tuoma varallisuus ei ole levinnyt osavaltion omille kansalaisille. Vuodesta 1999 alkaen osavaltion johto on äänekkäästi vastustanut öljyrahojen ohjautumista liittovaltion hallituksen käyttöön, ja 2000-luvulla Akwa Ibomiin onkin saatu matkapuhelinverkko, uusia teitä, tekniikkapainotteinen yliopisto, voimalaitos ja maatalouden ja turismin kehittämisohjelmia. Myös lentokenttää suunnitellaan. == Lähteet == == Aiheesta muualla == Luokka:Nigerian osavaltiot
Outlawzin diskografia

Tämä on diskografia sivu rap-ryhmä Outlawzeista. ==Albumit== Katso myös Tupac Shakurin diskografia ===Studio=== *Ride Wit Us or Collide Wit Us **Julkaistu: 7. syyskuuta 2000 **Listasijoitus: #95 **RIAA todistus:- **U.S. myynti:- **Maailmanlaajuinen myynti:- *Novakane **Julkaistu: 23. lokakuuta 2001 **Listasijoitus: #100 **RIAA todistus:- **U.S. myynti:- **Maailmanlaajuinen myynti:- *Neva Surrenda **Julkaistu: 22. lokakuuta 2002 **Listasijoitus:- **RIAA todistus:- **U.S. myynti:- **Maailmanlaajuinen myynti:- *Outlaw 4 Life: 2005 A.P. **Julkaistu: 19. huhtikuuta 2005 **Listasijoitus:- **RIAA todistus:- **U.S. myynti: 31,545 **Maailmanlaajuinen myynti:- *Can't Sell Dope Forever (yhdessä Dead Prezin kanssa) **Julkaistu: 25. heinäkuuta 2006 **Listasijoitus:- **RIAA todistus:- **U.S. myynti:- **Maailmanlaajuinen myynti:- *We Want In: The Street LP **Julkaistu: 5. elokuuta 2008 **Listasijoitus: #84 **RIAA todistus:- **U.S. myynti:- **Maailmanlaajuinen myynti:- *Perfect Timing **Julkaistu: 2011 **Listasijoitus:- **RIAA todistus:- **U.S. myynti:- **Maailmanlaajuinen myynti:- ===Mixtapet=== * Outlawz Present Jerzey Mob Vol. 1 ** Julkaistu: 2001 ** Levy-yhtiö: Outlaw Recordz * Outlaw Warriorz Vol. 1 ** Julkaistu: 22. kesäkuuta 2004 ** Levy-yhtiö: Outlaw Recordz * Life Of An Outlaw ** Julkaistu: 2005 ** Levy-yhtiö: 1Nation Entertainment * Retribution: The Lost Album ** Julkaistu: 8. marraskuuta 2006 ** Levy-yhtiö: 1Nation Entertainment * Outlaw Culture ** Julkaistu: 8. marraskuuta 2006 ** Levy-yhtiö: 1Nation Entertainment ===Vierailut muiden albumeilla=== *1996: "Life Of An Outlaw" (Makaveli mukana Outlawz) *1998: "Serenade My Life" (Gonzoe mukana Outlawz) *1998: "This Life Of Mine" (Bad Azz mukana Outlawz) *1998: "Do Yo Thug Thang" (Yukmouth mukana Outlawz) *1998: "Still Ballin'" (Yukmouth mukana Outlawz) *1998: "Hard Labor" (C-Bo mukana Big Lurch & Outlawz) *1999: "How You Want It" (Big Mike mukana Outlawz) *2000: "Gun Talk" (Willie D mukana Spice 1 & Outlawz) *2000: "Ride Or Die" (Sean T mukana Outlawz) *2001: "Thug Warz" (Fredro Starr mukana Sticky Fingaz & Outlawz) *2001: "Feel Your Pain" (Benzino mukana Outlawz) *2001: "We Gone Ride" (Yukmouth mukana Hussein Fatal & Outlawz) *2001: "Hate The Game" (Killa Tay mukana Outlawz) *2002: "Sick Thoughts" (Big Syke mukana Outlawz) *2002: "Born A Soulja" (Kastro & E.D.I. mukana Yukmouth, Hellraza & Outlawz) *2002: "Ball Or Die" (Hellraza mukana Outlawz) *2002: "What U No Bout" (C-Bo mukana Outlawz) *2002: "Turn Da Heat Down" (Spice 1 mukana Outlawz) *2003: "Ridin' For Pac" (Bullys Wit Fullys mukana Outlawz) *2005: "Way Too Many" (Layzie Bone mukana Outlawz) *2005: "Complicated" (Bone Brothers mukana Outlawz) *2006: "Outlaws" (Belo Zero mukana Outlawz) *2007: "Bis ich unter der Erde lieg" ("Until I lie under the earth")(Eko Fresh mukana Outlawz) Luokka:Diskografiat diskografia
Tulitaide

Tulitaide on tulen käyttämistä estraditaiteen apukeinona. Tulitaide luokitellaan osaksi uutta sirkusta (), vaikka tulta on käytetty sirkuksessa ja esitystaiteissa erittäin kauan. Tunnetuimpia tulitaiteen muotoja ovat tulenpyöritys, tulitanssi ja tuliveistokset. Tulenpyörityksessä käytetään apuna muun muassa poita (ketjun päässä oleva pallo), tulikeppejä, soihtuja, diaboloja, vanteita, köysiä ja devil-stickejä, joissa on polttonesteeseen kastettuja palopäitä. == Katso myös == * Tulennielentä * Tulenpuhallus * Poi == Kirjallisuutta == * == Aiheesta muualla == * Esittelyvideo tulitaiteesta * Tietoa tulitaiteesta * Tulitaiteilija Antti Sunialan haastattelu Aikakauslehti Voimassa === Suomalaisia tulitaideryhmiä === * JuMe (https://www.facebook.com/JuMeFIN/) * Tulikorento (https://www.facebook.com/firepyrodancer/) * Virvatulet (https://www.facebook.com/Virvatulet/) * Antti Suniala (anttisuniala.com) * Belenos Group of Arts () * Flamma (flamma.fi) * Uniflow (http://www.uniflow.fi/) * Liekkiryhmä Tulikukka (tulikukka.net, en.tulikukka.net, flordefuego.eu ) * Polte (tuliryhmapolte.net) * Pyrokratia (http://pyrokratia.org/ ) * The Amazing Rubber Heart Duo (anttisuniala.com/rhd ) * Titinki Tulitanssiryhmä (titinki.kapsi.fi ) * Trio Taika (taikatulet.fi) * Tulikansa (tulikansa.com) * Tulitaideryhmä Kuumotus (kuumotus.com ) Luokka:Tuli Luokka:Esittävät taiteet
Yobe

Yobe on Nigerian 36 osavaltiosta pinta-alaltaan kuudenneksi suurin. Se sijaitsee maan koillisosassa. Yoben pinta-ala on 45 502 neliökilometriä. Vuonna 2006 Yobessa oli noin 2 321 000 asukasta. Yoben pääkaupunki on Damaturu. Yobe on maanviljelysaluetta, jonka tärkeimpiä tuotteita ovat arabikumi maapähkinät, puuvilla ja pavut. Myös karjankasvatus on tärkeä elinkeino. Osavaltion alueella on myös mineraalivaroja: kipsiä, kaoliinia ja kvartsia, mutta niitä ei ole hyödynnetty vielä kovin paljoa. Pohjoisosa on kuumaa savannialuetta, eteläosassa on miellyttävämpi ilmasto. == Lähteet == Luokka:Nigerian osavaltiot
Erkki Kansanaho

Erkki Kalervo Kansanaho (vuoteen 1937 Kansanen,Kuka kukin on 1954 11\. heinäkuuta 1915 Jyväskylä – 7. joulukuuta 2003 Helsinki) oli Tampereen hiippakunnan neljäs piispa. Hänet valittiin virkaan vuonna 1966 ja hän jäi eläkkeelle vuonna 1981. Ennen piispaksi tuloaan hän toimi Kulosaaren yhteiskoulun rehtorina 1945–1955 ja Helsingin yliopiston teologisessa tiedekunnassa käytännöllisen teologian vt. professorina vuosina 1953–1957 ja virkaan nimitettynä 1957–1966. Kansanaho oli yliopiston teologisen tiedekunnan varadekaani 1964–1966. Erkki Kansanaho tuli ylioppilaaksi Viipurin suomalaisesta lyseosta 1933, suoritti sacri ministerii candidatus -tutkinnon Helsingin yliopistossa 1936 ja vihittiin papiksi 1937. Teologian lisensiaatiksi Kansanaho valmistui 1947 ja teologian tohtorin arvon hän sai 1948. Kansanaho sai riemutohtorin arvonimen vuonna 2000.Helsingin yliopiston lehdistötiedote 19.5.2000 Kansanaho oli Helsingin yliopiston dosentti 1951–1957. Suomalaisen tiedeakatemian jäseneksi hänet kutsuttiin 1963. Kansanaho oli koululaiva Suomen Joutsenen pastorina 1937–1938 ja laivaston pastorina 1939–1944. Kansanaho oli Suoman pappisliiton sihteeri 1946–1955, Suomen teiniliiton kuraattori 1948–1951, Suomen ylioppilaskuntien liiton puheenjohtaja 1957–1959, Suomen merimieslähetysseuran puheenjohtaja 1969–1985. Hän oli vuodesta 1983 Suomen kirkkohistoriallisen seuran kunniajäsen. == Teoksia == * Hallen pietismin vaikutus Suomen varhaisempaan herännäisyyteen (väitöskirja), 1947 * Heränneitä karoliineja. Pietismin soihdunkantajia Kaarle XII:n armeijassa, 1950 * Kristillisen kirkon vaiheita kansanopetuslaitoksia varten oppi- ja lukukirja, 1950 * Koivisto sen vaiheista, asukkaista ja elinkeinoista, 1953 * Koiviston seurakunnan ja kunnan vaiheita, 1953 * Suomalaiset yltiöpietistit Lauri Ulstadius ja Pietari Schaeffer, 1954 * Konfirmaatio. Liturgishistoriallinen tutkimus konfirmaatioaktista, 1956 * Lapsi ja kirkko, 1966 * Koulun uskonnonopetus ja kirkon tunnustus, 1967 * Kristen tjänst under ett sekel. Diakonissanstalten i Helsingfors 1867-1967, 1967 * Kysellen eteenpäin, 1969 * Lähelle ja kauas, 1970 * Hiippakuntakertomus Tampereen hiippakunta 1967-1971, 1972 * Palveleva kirkko, 1972, Pentti Hissan kanssa * Joulukirje Tampereen hiippakunnan papistolle ja seurakunnille, 1974 * Hiippakuntakertomus Tampereen hiippakunta 1972-1975, 1975 * Etelän ristin alla. Australian suomalaisten kirkollista elämää, 1975 * Kirkko ja merenkulkijat. Sata vuotta Suomen merimieslähetysseuran työtä, 1983 * Kirkko Karjalassa, 1986 * Isä meidän. Kirkkomme piispat selittävät Herran rukousta, 1988 * Kirkko ja lapset Suomen evankelis-luterilainen pyhäkouluyhdistys 1888-1988, 1988 * Papit sodassa 1991 * Bobi Sivén Karjalan sankarinuorukainen, 1993 * Elämän matkakirja itinerarium vitae, 2001 ==Lähteet== * Helsingin yliopiston teologisen tiedekunnan promootio 19.5.2000. Lehdistötiedote. Web Archive 2014. ===Viitteet=== ==Aiheesta muualla== *Erkki Kansanahon muistokirjoitus Helsingin Sanomissa Luokka:Tampereen piispat Luokka:Suomalaiset riemutohtorit Luokka:Vuonna 1915 syntyneet Luokka:Vuonna 2003 kuolleet
Fitna

Fitna on hollantilaisen konservatiivipuolueen Partij voor de Vrijheidin (PVV) johtajan Geert Wildersin käsikirjoittama 17-minuuttinen lyhytelokuva. Elokuva arvostelee islamia ja Koraania. Wilders julkaisi elokuvansa puolueensa kotisivulla 27. maaliskuuta 2008. Geert Wilders -niminen käyttäjä julkaisi videon myös videopalvelu LiveLeakissa. == Sisältö == Elokuva näyttää otteita suurista, Koraanin luvuista, joiden yhteyteen on liitetty lehtileikkeitä sekä videoleikkeitä. Elokuvan taustamusiikkina soi Edvard Grieg ja Pjotr Tšaikovski. Lyhytelokuva alkaa tanskalaisen Jyllandspostenin pilakuvalla profeetta Muhammadista, jonka turbaanin paikalla tikittää pommi. Wilderin mukaan lyhytelokuva näyttää, kuinka Koraanin tekstejä käytetään nykyisin lietsomaan väkivaltaa ja antidemokraattista käytöstä. Elokuvaa on myös arvosteltu erilaisista virheistä. Esimerkiksi elokuvan kohdassa, jossa viitataan Theo van Goghin murhaajaan Mohammed Bouyeriin, ruudulla näkyy todellisuudessa hollantilainen hip hop -artisti Salah Edin. Kuva, jossa Salah Edin poseeraa Mohammed Bouyerina, oli otettu musiikkialbumia varten. Salah Edin nosti syytteen kuvansa luvattomasta käytöstä. Tammikuussa 2008 Wilders joutui syytteeseen vihan ja syrjinnän lietsomisesta. Elokuvassaan hän muun muassa kutsuu Koraania fasistiseksi ja vertaa sitä Adolf Hitlerin Taisteluni- kirjaan.hollantilaispolitiikko sai syytteen islaminvastaisuudesta, Yle == Reaktiot == Kurt Westergaard, joka on yksi Jyllands Postenin Muhammed- pilakuvien piirtäjistä, oli närkästynyt siitä, että hänen kuviaan käytettiin elokuvassa ilman hänen lupaansa. Hänen mukaansa hänen piirtämiensä pilakuvien tarkoitus ei ollut vastustaa islamia, vaan ainoastaan islamilaista terrorismia. Videopalvelu LiveLeak poisti videon sivuiltaan, koska sen henkilökunta sai vakavia uhkauksia videon vuoksi, eikä videopalvelu uskaltanut riskeerata työntekijöidensä turvallisuutta.Liveleak.com LiveLeak palautti kuitenkin videon sivuilleen 30. maaliskuuta. == Lähteet == ==Aiheesta muualla== * * Fitna Wikileaks-sivustolla Luokka:Islamia arvostelevat dokumenttielokuvat Luokka:Alankomaalaiset lyhytelokuvat Luokka:Vuoden 2008 dokumenttielokuvat Luokka:Alankomaalaiset dokumenttielokuvat
Kim Wilson

Kim Wilson (s. 1951 Detroit) on yhdysvaltalainen rhythm and blues- ja roots rock -huuliharpisti ja laulaja. Wilson perusti 1970-luvulla ystäviensä kanssa Fabulous Thunderbirds -yhtyeen. Hän on yhtyeen johtohahmo, mutta on menestynyt myöhemmin myös soolouralla. Muddy Waters on ylistänyt Wilsonia sanoen, että tämä on päässyt lähemmäs Little Walterin huuliharppusoundia kuin kukaan muu. == Diskografia == === Albumit === *Tigerman (1993) *That's Life (1994) *My Blues (1997) *Smokin' Joint (2001) *Looking for Trouble (2003) *My Blues Sessions: Kim's Mix, Volume I (2006) *Blues and Boogie, Vol. 1 (2017) Luokka:Yhdysvaltalaiset huuliharpistit Luokka:Yhdysvaltalaiset laulajat Luokka:Yhdysvaltalaiset bluesmuusikot Luokka:Vuonna 1951 syntyneet Luokka:Elävät henkilöt
Jupiter (harmonikka)

pienoiskuva|Kuva: Henry Doktorski, 2005. A World of Accordions Museum in Superior, Wisconsin, USA Jupiter () on venäläinen bajan-harmonikkamerkki ja soitinvalmistaja, jonka soittimet ovat maailmanlaajuisesti arvostettuja konserttiharmonikansoittajien instrumentteja. == Historia == Bayan Jupiter JSK -yhtiö perustettiin huhtikuussa 1994 jatkamaan Moskovan kokeellisen musiikki- instrumenttitehtaan (MEMIF) toimintaa, joka oli neuvostoaikoina Puna-armeijan alainen kehitysyksikkö. Perustajina oli ryhmä tunnettuja MEMIF:issä aiemmin työskennelleitä bajan-harmonikansoittajia. Yrityksen perustamista tuki Venäjän musiikkimestarien liitto sekä A. K. Ginzburg. MEMIF:in arvostetuimman Jupiter- bajanmallin tekijänä oli suunnittelija ja insinööri Juri Volkovitš (1927–1981). "Jupiter" -malli sai kultamitalin ja ensipalkinnon Leipzigin soitinnäyttelyssä 1974 sekä muitakin kansainvälisiä tunnustuksia. Useat tunnetut konserttiharmonikkataiteilijat käyttävät tehtaan malleja. == Lähteet == Luokka:Harmonikka Luokka:Soitinvalmistajat Luokka:Venäläiset teollisuusyritykset
Kary Mullis

Kary Banks Mullis (28. joulukuuta 1944 Lenoir, Pohjois-Carolina, Yhdysvallat – 7. elokuuta 2019Dreher High School grad who revolutionized DNA has died) oli yhdysvaltalainen biokemisti. Hän sai Nobelin kemianpalkinnon vuonna 1993 polymeraasiketjureaktion keksimisestä. Mullis jakoi palkinnon Michael Smithin kanssa. Mullis suoritti alemman korkeakoulututkinnon Georgian teknologiainstituutissa valmistuen vuonna 1966. Filosofian tohtorin arvon hän sai Kalifornian yliopistosta Berkeleystä vuonna 1973 tutkimuksestaan, joka kohdistui proteiinien rakenteeseen ja synteesiin. Saavutettuaan tohtorin arvon Mullis siirtyi Kansasin yliopiston lääketieteelliseen tiedekuntaan tutkimuskohteenaan kardiologia. Kansasista hän siirtyi Kalifornian yliopistoon San Franciscoon päättämään lääkeainekemiaa koskevaa post doc-työtään. Vuonna 1979 Mullis aloitti työt Cetus Corporationin palveluksessa. Siellä hän toimi seitsemän vuotta DNA:han erikoistuneena kemistinä. Syntetisoidessaan oligonukleotideja hän kehitti vuonna 1983 teknologian, joka tunnetaan nimellä polymeraasiketjureaktio. Vuonna 1986 hän siirtyi työskentelemään Xytronyx- yhtiöön. Siellä hänet nimitettiin molekyylibiologian tutkimuksen johtajaksi. Mullis on myös kehittänyt UV-valoa kestävän muovin, joka vaihtaa väriä riippuen valosta. == Lähteet == Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1944 syntyneet Luokka:Vuonna 2019 kuolleet